Publication: Magyar Közlöny
Issue: MK-2008-171 (Year: 2008, Number: 171)
Era: 2004-2010
Section: 1. számú melléklet a 126/2008. (XII. 4.) OGY határozathoz
Paragraph Index: 836

6. FOGALMAK ÉRTELMEZÉSE A tehetséget leíró elméletekbõl többet is számon tart a szakirodalom, napjainkban a legáltalánosabban a Renzulli-féle elmélet az elfogadott. Ez a modell négy összetevõjét emeli ki a tehetségnek: – átlag feletti általános képességek, – átlagot meghaladó speciális képességek, – kreativitás, és – a feladat iránti elkötelezettség. Az átlag feletti általános képességek közé tartozik például a magas szintû elvont gondolkodás, fejlett anyanyelvi képességek, jó memória, hatékony információfeldolgozási stratégiák stb. Ezek szerepe természetesen más és más az egyes speciális tehetség-területeken. A speciális képességek adják meg a jellegzetességét a tehetségnek. Ezekbõl rendkívül sokféle van, és az általánosan elfogadott Gardner-féle csoportosítás alapján hétféle speciális képességcsoport különíthetõ el: nyelvi, zenei, matematikai-logikai, vizuális-téri, testi-mozgásos, szociális-interperszonális, intraperszonális. Ezek a speciális tehetségfejlesztéshez kiindulási alapként szolgálnak. A kreativitás is több elembõl épül fel: problémaérzékenység, a problémák újradefiniálása, a gondolkodási mûveletek hatékony alkalmazása, a gondolkodás rugalmassága és eredetiség. Ez az összetevõ is meghatározó a tehetség funkcionálásában, hiszen a tehetségre egyebek között éppen az a jellemzõ, hogy problémahelyzetekben új megoldásokat talál, s ez kreatív képességek nélkül elképzelhetetlen. A feladat iránti elkötelezettség olyan személyiség-tényezõket foglal magába, amelyek a magas-szintû teljesítményhez az energiát biztosítják: érdeklõdés, versenyszellem, kitartás, emocionális stabilitás stb. Az elõzõekben ismertetett általános és speciális képességek bármilyen magas szintre is fejlõdhetnek, e háttértényezõk kellõ fejlettsége nélkül nem jöhet létre magas szintû teljesítmény. Tehetségesnek tehát azok tekinthetõk, akik – a négy fenti összetevõ ötvözeteként értelmezett – kiváló adottságaik alapján magas szintû teljesítményre képesek az élet bármely tevékenységi területén. 2008/171. szám Az elõzõekben leírt tehetség-összetevõket az egyén nem készen kapja, az öröklõdés ebben nem kizárólagos faktor, hanem ezek hosszas fejlesztõ munka eredményeként számottevõen tovább formálódhatnak, fejlõdhetnek az élet során. E fejlõdési folyamatban a család, az iskola, a társak és a társadalom többi szereplõjének a befolyása meghatározó jelentõségû. E sokrétû kölcsönhatásokat írják le a Gagné-, a Renzulli-Mönks- vagy a Czeizel-féle modellek. A tehetség a fentiekbõl következõen sok esetben akár hosszú ideig is rejtve maradhat. A tehetséges fiatal igen sokszor önmaga is elrejti tehetségét, hogy a közösség különlegessége miatt ne vesse ki magából. Sokszor a tehetség egy bizonyos területen megjelenõ, kivételesen magas szintje mellé egyik vagy másik területen olyan nagy hátrány társulhat, amely a mégoly kivételes tehetség felismerését is megnehezíti. Mindebbõl fakadóan soha nem tudhatjuk, hogy a látszólag nem tehetséges ember nem hordoz-e zárt, eddig még fel nem ismert tehetség-tartalmakat. Ugyanakkor a tehetség mértékének eloszlása nem egyenletes. Az átlagon felüli képességekkel megáldott fiatalok aránya akár a társadalom 20-25 százalékát is elérheti, de a kivételes képességekkel rendelkezõk a társadalom 1-2 százalékát teszik ki csupán. A rendkívüli képességekkel rendelkezõ zseni nagyon ritkán elõforduló kincs. A kivételes képességeknek nyilvánvalóan kivételes lehetõségek kellenek. Az a tehetségsegítés azonban, amelyik különösen az életkor korai szakaszában csalhatatlanul kiválasztja a kivételes tehetségeket, és a többiekkel nem törõdve egy elzárt kasztot, elitet képez belõlük, nemcsak morálisan vállalhatatlan, hanem szakmailag is hibás. A társadalmilag is hasznos tehetségsegítés piramis-jellegû, amely az egyre kivételesebb képességû fiataloknak egyre kivételesebb lehetõségeket biztosít, de nyitva hagyja a piramis különbözõ lépcsõfokai között az átjárást, és ezzel a tehetségsegítõ folyamatban részt vevõ minden fiatalt egyre fokozódó teljesítményre és elkötelezettségre sarkallja. A tehetségsegítés tehát nem ellentéte a hátrányos vagy halmozottan hátrányos helyzetû gyermekekkel és fiatalokkal való kiemelt törõdésnek, hiszen a két csoport nyilvánvalóan átfedésben van egymással. A tehetségsegítésben egyszerre kell tudni érvényesíteni a tehetséges, de hátrányos helyzetû fiatal esélyeinek javítását, és (az eredeti helyzetétõl függetlenül) az átlagon felüli, kiemelkedõ vagy rendkívüli képességû fiatal tehetségéhez méltó, annak megfelelõ kiemelt segítését.

Source: https://magyarkozlony.hu/hivatalos-lapok/a1cccd943c909f57cfbf3b8f7062801209198b73/dokumentumok/70e46937997c78502db9d0e9a58c0273f25dbd0c/letoltes